Brand by Cavendish Square in KaapstadBrandbestryders help die sentrum ontruim Foto deur die gebruiker @firemanwooley op Twitter gelaai Cavendish Square-winkelsentrum is Donderdagmiddag ontruim nadat ŉ brand in die lugverkoelingstelsel uitgebreek het. “Rook het by die lugverkoelstelselafvoerbuis in die Mugg & Bean-restaurant uitgeborrel en die hele gebou is as ŉ voorsorgmaatreël ontruim,” het Theo Lane, woordvoerder vir Kaapstad se brand- en reddingsdienste, gesê. Die skade is tot die lugverkoelstelsel beperk met geringe rookskade in van die winkels. “Die brandweer is omstreeks 16:40 ontbied en die brand is teen 18:30 geblus,” het hy gesê. Vars lug moes egter eers na die brand geblus is in die gebou sirkuleer voordat klante weer toegelaat kon word. Geen beserings of voorvalle van rookinaseming is aangemeld nie. -SAPA